Hviezdovky

Hviezdovky (iné názvy: asteroidy, staršie alebo ľudovo: hviezdice; zastarano: hv(i)ezdýše [pozri v článku hvezdýše]; ľudovo morské hviezdice, morské hviezdy; lat. Asteroidea) sú podtrieda hviezdovcov.

Charakteristika
Telo hviezdoviek má tvar päťramennej hviezdy, vzácne sú ramená zmnožené. Centrálny disk plynule prechádza do ramien, na spodku sú ústa, na chrbtovej strane je anus. Pohybujú sa ambulakrálnymi panôžkami aj ramenami, ktoré sú však relatívne menej pohyblivé. Majú vyliačiteľný vakovitý žalúdok, ktorým sa zmocnia aj pomerne veľkej koristi. Mnohé druhy sa živia lastúrnikmi: hviezdovka ramenami chytí lastúry, na ktoré pôsobí dlhotrvajúcim ťahom. Po čase zatváracie svaly mäkkýša povolia, hviezdovka vyliači žalúdok a korisť strávi. Vývin prebieha cez dipleuruloidnú larvu bipináriu s obrvenými lalokmi. Častým druhom na pobrežiach európskych morí je Asterias rubens.

Systematika 
hviezdovky:
 rad Platyasterida
 rad Paxillosida
 rad Valvatida
 rad Spinulosida
 rad Peripodida/trieda koncentrocykloidy (Concentricycloidea) - jediný rod Xyloplax
 nadrad Forcipulatacea
 rad Forcipulatida
 rad Brisingida

Iné projekty

Zdroje